Пилоти, Скот В. О`Грејди (кодно име "-{Basher 52}-") и капетан Роберт Г. Рајт (кодно име "-{Basher 51}-") су 2. јуна полетели из НАТО авионске базе у Авиану. Они су деловали у склопу 555. ловачке ескадриле 31. ловачког пука, а имали су задатак да спроведу одлуку о забрани летова () на ваздушном простору Босне и Херцеговине, а на основу раније донете одлуке Уједињених нација. Летели су у авионима Ф-16Ц на висини од 26.000 стопа, а надлетали су подручје Бихаћ-Бања Лука-Босански Петровац. Положаји српских противваздушних јединица су им били познати од раније, тако да се нису очекивали значајнији проблеми током мисије.